cyanic-selkie/wikianc huggingface dataset:
Ամենադժվար տրամաբանական առաջադրանքը
Առաջադրանքի լուծում
Բուլոսի հարցն հետևյալն է՝ «Նշանակո՞ւմ է արդյոք «da»-ն այո, եթե դու ճշմարտության աստվածն ես, իսկ B աստվածը պատահականության աստվածը։ Հարցի մեկ այլ տարբերակ՝ «Արդյոք բերված ցանկը ճշմարտացի է՝ դու ստի աստվածն ես՝ «ja» նշանակում է «այո» և B աստվածը պատահականության աստվածն է։
Պատասխանը կլինի «ja», եթե հարցի ճիշտ պատասխանն է «այո», և «ոչ» եթե հարցի ճշմարիտ պատասխանը «ոչ» է։ Այս տարբերակը կարելի է ապացուցել Բուլոսի առաջարկաց մյուս յոթ տարբերակներով։
Այն աստվածը, որը մնացել է՝ կորոշվի բացառման մեթոդով։
Արտաքին հղումներ
Կատեգորիա:Գլուխկոտրուկներ
Գյուլբենկյան (այլ կիրառումներ)
Գյուլբենկյան անվանումը կարող է ունենալ հետևյալ կիրառումները․
Օրթաքյոյ (այլ կիրառումներ)
Օրթաքյոյ, կարող է վերաբերել՝
Ել Գրոբգլաս
Ել Գրոբգլաս (יעל גרובגלס, Yael Grobglas, ), իսրայելցի դերասանուհի։
Կենսագրություն
Գրոբգլասը ծնվել է Փարիզում և երեք տարեկան հասակում ծնողների հետ միասին տեղափոխվել է Իսրայել, որտեղ սկսել է իր դերասանական կարիերան ։ Նա նկարահանվել է Նա-Է (2007—2009) սերիալում և «Սպլիտ» (2011—2012) սերիալում, իսկ հետագայում տեղափոխվել է ԱՄՆ, որպեսզի շարունակի կարիերան ամերիկայն հեռուստատեսությունում։
ԱՄՆ տեղափոխվեուց հետո Գրոբգլասը ստացել է դեր The CW հեռուստաալիքի «Ընտրություն» սերիալի փորձնական էպիզոդում ։ Փորձնական սերիայում ունեցած ձախողումից հետո նա ստացել է երկրորդական դեր մեկ այլ հեռուստաալիքի շոուում ։ ՄԵկ տարի անց Գրոբգլասը ստանում է The CW հեռուստաալիքի սերիալնեից մեկում գլխավոր չարագործի դերը ։
Արտաքին հղումներ
Կատեգորիա:Իսրայելացի դերասաններ Կատեգորիա:Իսրայելացի մոդելներ
Էրվեն Օնժենդա
Էրվեն Օնժենդա (Hervin Ongenda, ), ֆրանսիացի ֆուտբոլիստ, հարձակվող։ Հանդես է գալիս «ՊՍԺ»-ում և Ֆրանսիայի երիտասարդական հավաքականում։
«ՊՍԺ»
Էրվեն Օնժենդան «ՊՍԺ»-ի սան է։ Թիմի կազմում իր դեբյուտը նշել է 2013 թվականի հունվարի 6-ին՝ Ֆրանսիայի գավաթի խաղարկության շրջանակներում կայացած «Առասի» դեմ խաղում ։
2013 թվականի օգոստոսի 3-ին՝ «Բորդոյի» դեմ խաղում 74-րդ րոպեին Էրվենը դուրս է եկել խաղադաշտ և 7 րոպե անց դարձել է գոլի հեղինակ, իսկ «ՊՍԺ»-ն հաղթեց 2:1 հաշվով ։
Միջազգային կարիերա
2013 թվականից սկսած Էրվենը հանդես է գալիս Ֆրանսիայի երիտասարդական հավաքականի կազմում։
Արտաքին հղումներ
Կատեգորիա:Պարի Սեն Ժերմենի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Բաստիայի ֆուտբոլիստներ Կատեգորիա:Զվոլեի ֆուտբոլիստներ Կատեգորիա:Ռեալ Մուրսիայի ֆուտբոլիստներ Կատեգորիա:Կիևոյի ֆուտբոլիստներ Կատեգորիա:Կոնգոյի Դեմոկրատական Հանրապետության ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ
Էռնստ Թելման
Էռնստ Թելման, բանվոր, քաղաքական գործիչ, հեղափոխական, արհմիութենական գործիչ, գերմանական պրոլետարիատի առաջնորդ։
Կենսագրություն
Դեռևս տաս տարեկան հասակում Թելմանը մասնակցել էր Համբուրգի բանվորների գործադուլին։ Ավելի ուշ անձամբ ապրել էր պատերազմի բոլոր սարսափներն ու դժվարությունները։ Ռազմաճակատից վերադարձած Էռնստ Թելմանն արդեն կոփված հեղափոխական էր, լի այն հավատով, որ իսկական մարդու միակ նպատակը պայքարն է։
Գործունեություն
1923 թ. աշնանն ապստամբեց պրոլետարական Համբուրգը։ Փողոցները պատնեշող բառիկադներին ծածանվում էին ալ դրոշներ։ Երեք օր մարտնչեցին Համբուրգի բանվորները, երեք օր շարունակ բարիկադներից չհեռացավ ապստամբության ղեկավար Թելմանը։ Կապիտալիստներն ատում էին Թելմանին։ Նրանք լավ գիտեին այդ մարդու ուժը, գիտեին, որ նրա ետևից կհնան միլիոնավոր բանվորներ։ Թելմանը լինելով հասարակ ու մարդկային՝ հետաքրքրվում էր բանվորների կյանքով, նրանց ընտանիքների աշխատանքով, ապրում նրանց վշտերով և ուրախություններով։ Մի անգամ, ճանապարհային պատահարի պատճառով, Թելմանը 6 ժամ ուշացավ միտինգից։ Եվ ամբողջ 6 ժամ բանվորները սպասեցին նրան։ Զավթելով իշխանությունը՝ ֆաշիստներն շտապեցին ձերբակալել Թելմանին։ Նա բանտում էլ շարունակում էր մարտնչել և ղեկավարել կոմունիստների պայքարը։ Գործը, որին Թելմանն անմնացորդ նվիրաբերեց կյանքը, հաղթանակեց։ Գերմանական Դեմոկրատական Հանրապետությունում կառուցված էր սոցիալիստական հասարակարգ։ Տարեցտարի ամրապնդվում էր գերմանական առաջին բանվորա-գյուղացիական պետության ՍՍՀՄ-ի ու սոցիալիստական համագործակցության մյուս երկրների եղբայրական դաշինքը։ ԳԴՀ-ի՝ մանկական կոմունիստական կազմակերպության երեխաները հպարտությամբ իրենց անվանում էին թելմանականներ։
Ձերբակալում
1933 թ. աշխարհով մեկ տարածվեց այն լուրը,որ Գերմանիայում, ուր Հիտլերի գլխավորությամբ իշխանության գլուխ էին անցել ֆաշիստները, ձերբակալվել է գերմանական պրոլետարիատի առաջնորդ Էռնստ Թելմանը։ Այդ օրերին փողոց դուրս ելան միլիոնավոր մարդիկ՝ իրենց հետ տանելով «Ազատություն Թելմանին» մակագրությամբ պաստառներ։ Ֆաշիստները վախեցան։ Նրանք չհամարձակվեցին դատի տալ Թելմանին՝ երկյուղ կրելով, որ հեղափոխականի դատավարությունը կվերածվի ֆաշիզմի դատի։ Թելմանին առանց դատելու երկար տարիներ բանտում պահեցին։
Մահ
1944 թ. միայն, զգալով իրենց մոտալուտ կործանումը, հիտլերականները Թելմանին գաղտնի փոխադրեցին Բուխենվալդի համակենտրոնացման ճամբարը և ստորաբար, թիկունքից, սպանեցին նրան։ Թելմանի մահվան մասին նրանք հայտարարեցին ոչ անմիջապես։ Ավելի ուշ ֆաշիստները թերթերում հրապարակեցին, թե Թելմանը զոհվել է ճամբարում, անգլո-ամերիկյան ավիացիայի հարձակման ժամանակ։ Նրանք վախենում էին անգամ մեռած Թելմանից, որովհետև նա միայն գերմանական կոմունիստների առաջնորդը չէր։ Նրա անունը դարձել էր աշխարհի շատ երկրների աշխատավորների հեղափոխական պայքարի դրոշը։
Ծանոթագրություններ
Կատեգորիա:Մահապատժի ենթարկված քաղաքական գործիչներ Կատեգորիա:Գերմանիայի սոցիալ-դեմոկրատական կուսակցության անդամներ
Օրեխով (այլ կիրառումներ)
Օրեխով, կարող է վերաբերել՝
Ջոն Ցիմմերման
Ջոն Ցիմմերման (John Zimmerman, ), ամերիկացի գեղասահորդ, հանդես է եկել զուգասահքում։ Զուգընկերուհու՝ Կյոկյո Ինայի հետ՝ ԱՄՆ եռակի չեմպիոն (2000-2002), Աշխարհի և Չորս մայրցամաքների առաջնությունների մրցանակակիր։ Ներկա պահին՝ մարզիչ։
Կարիերա
Ջոնը չմուշկներով սկսել է սահել երեք տարեկանում։ Նրա առաջին զուգընկերուհին եղել է Բրայ Տիբոլդը։ Այնուհետև նրա զուգընկերուհին է դարձել Ստեֆանի Ստիգլերը, ում հետ էլ ազգային առաջնությանը դարձավ բրոնզե մեդալակիր։
Գեղասահորդի համար ամենահաջողակ զուգընկերը դառնում է Կյոկյո Ինան։ Զույգը մարզվում էր Հակենսակում՝ Թամարա և Իգոր Մոսկվինների ղեկավարությամբ։ Ռուս մարզիչների ղեկավարությամբ Ինա/Ցիմմերման զույգը երեք անգամ հաղթել է ԱՄՆ-ի առաջնությանը, բազմիցս դարձել է Գրան-Պրի էտապի մրցանակակիր, իսկ  2002 թվականին նվաճել է աշխարհի առաջնության բրոնզե մեդալը, ինչից հետո էլ ավարտել է սպորտային կարիերան։
Մարզական կարիերան ավարտելուց հետո մասնակցում է տարբեր շոուների.
Բացի դրանից, Ջոնը կնոջ՝ Սիլվիա Ֆոնտանայի հետ աշխատում է «The Saveology Ice Complex»-ում, որտեղ նա մարզում է 2010 թվականի ԱՄՆ չեմպիոն Քեյդի Դեննիին և Ջերեմի Բարետտային։ 2012 թվականի ապրիլի 2-ին Ջոն Ցիմմերմանը և Սիլվիա Ֆոնտանան ծնողներ են դարձել։ Նրանք աղջիկ են ունեցել՝ Սոֆյան։
Արտաքին հղումներ
Կատեգորիա:Ամերիկացի գեղասահորդներ
Կրուա Ֆոնսոմ
Կրուա Ֆոնսոմ (Croix-Fonsomme), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառը համարվում է Էնան։ Մտնում է Բոեն ան Վերմանդուա կանտոնի կազմի մեջ։ Համայնքի շրջանն է համարվում Սեն Կանտենը։
Համայնքի INSEE ծածկագիրն է 02240։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 227 մարդ։
Տնտեսություն
2010 թվականին 138 մարդկանցից (15—64 տարեկան) 103-ը եղել են առավել ակտիվ տնտեսվարողներ, 35-ը եղել են համեմատաբար ոչ ակտիվ (ակտիվության ցուցանիշը կազմել է 74,6 %, 1999 թվականին կազմել է 68,8 %)։ 103 ակտիվ մարդկանցից 90-ը աշխատել են տարբեր ձեռնարկություններում (49 տղամարդ և 41 կին), անաշխատունակների թիվը կազմում է 13 (5 տղամարդ և 8 կին)։ 35 ոչ ակտիվ մարդկանցից 11-ը եղել են կամ աշակերտ կամ էլ ուսանող, 13-ը եղել են թոշակառու, 11-ը եղել են ոչ ակտիվ այլ պատճառներով ։
Աչինսկ
Աչինսկ, քաղաք Ռուսաստանի Կրասնոյարսկի երկրամասում, Աչինսկի շրջանի և Աչինսկ քաղաքային օկրուգի վարչական կենտրոն, նավամատույց Չուլիմ գետի վրա։
Տեղակայված է Կրասնոյարսկից 160 կմ հեռավորության վրա դեպի արևմուտք, Արգա լեռնաշղթայի ստորոտում, Չուլիմի աջ ափին (Օբի աջ վտակ)՝ նրա և Տրանսսիբիրյան մայրուղու հատման վայրում։ Կլիման կտրուկ ցամաքային է։
Քաղաքապետ՝ Իլայ Ուզբեկովիչ Ահմեթով։
Պատմություն
Աչինսկի շրջանի տարածքում գտնվող հնագույն հայտնի բնակավայրերից մեկը ուշպալեոլիթական Աչինսկի կայանատեղին է (հիմնադրված 20 հզր․ տարի մ․թ․ա․), որում գտել են դեկորատիվ գավազան, որը, հնարավոր է, իրենից ներկայացնում է լուսնային օրացույց ։
1604 թվականին Տոմ գետի ափին ղազախները կառուցել են հիմնական շրջանային ավանը՝ Տոմսկի ամրությունը՝ ենիսեյան կիրգիզներին դիմադրություն ցույց տալու առաջադրանքով։ Տոմսկի շրջանային ամրության պաշտպանության համար նրա շուրջ կառուցվում են մի քանի ղազախական ծառապատվարներ և պաշտպանական ամրություններ։
Իրականում Աչինսկի ամրությունը տեղադրվել է 1641 թվականի սեպտեմբերի 8-ին տարացի զորահրամանատար Յ․ Օ․ Թուհաչեվսկու կողմից Չուլիմ գետի աջ ափին՝ նրա Ադադիմ և Ալդատ վտակների միջև, Կրասնոյարսկի երկրամասի Նազարովյան շրջանի ներկայիս Դորոխովո գյուղի շրջանում։ Շինարարության մեջ մասնակցություն են ունեցել տոմսկացի և կրասնոյարսկցի ծառայողները։ Իր անվանումը ստացել է այդ տեղերում ապրող աժիգների ցեղի պատվին՝ խակասների ցեղային խումբ, որոնք իրենց նաև անվանում են «աչինական թաթարներ»։
1683 թվականին տեղի ունեցած հրդեհից հետո ամրությունը տեղափոխել են նոր վայր՝ Աչինկի գետի՝ Չուլիմ գետի մեջ թափվելու վայրում, ժամանակակից Լենինի և Աստրովկայայի փողոցների հատման շրջանում։ Ամրությունը սկսվել է քառանկյուն ձևով բարձր ճախարակներից կազմված պատերի շինարարությունից։ Անկյուններում տեղադրվել են պահակային աշտարակներ։ Նրանցից մեկը վերազինվել է մատուռի տակ։ Սկզբում Աչինսկի բնակչությունը բաղկացած է եղել Տոմսկի զորահրամանատարի կողմից այստեղ ուղարկված՝ տասնհինգ ղազախ-միամսականներից կազմված կայազորից։ 1710 թվականին Կրասնոյարսկի Բոյարի որդի Ի․ Ցիցուրինը ջարդեց նոր փայտե ամրությունը Աչինկի գետի աջ ափին։ Այդ մասում ներկայումս տեղակայված է Աչինսկի տեղահանական բանտը։
1782 թվականին ամրությունը դարձավ նախկին Սիբիրյան արքայության Տոմսկի ռազրյադի գավառական քաղաք։ 1804 թվականից Աչինսկը ստացավ սկզբից Տոմսկի, իսկ 1822 թվականից՝ վերաձևավորված Ենիսեյի մարզի շրջանային քաղաքի կարգավիճակ ։
19-րդ դարում քաղաքն ուներ մեծ նշանակություն Սիբիրի բուռն տնտեսական զարգացման համար։ Այստեղ գործել է Մոսկով-Սիբիրյան սայլի ճանապարհը ։ Նաև Ալթայա-Տոմսկյան Թագավորական լեռնային շրջանի մենաշնորհատիրության (մոնոպոլիայի)` սիբիրյան ոսկու նշանավորման իրավունքի համար գործողության ժամանակ, ակտիվորեն գործել է «Օբ-Ենիսեյան ջրանցքը»` թանկարժեք մետաղների տեղափոխմամբ ենիսեյան հանքերից` Չուլիմ գետի վրայով դեպի Տոմսկ և ավելի բարձր Օբի հունով` մինչև Բառնաուլ և ավելի հեռու` դեպի արքայական լեռնային գործարաններ ։
Աչինսկը նաև եղել է կարևոր կենտրոն Ռուսասական կայսրության մայրաքաղաքային, արևմտաեվրոպական և հարավային փոքրռուսական մարզերի քաղաքական աքսորյալ հեղափոխականների և տաժանակիրների հղումների ճանապարհին։ Այստեղ եղած շատ կրթված մարդիկ ներդրում են ունեցել քաղաքի զարգացման մեջ։
19-րդ դարավերջին Աչինսկում ապրում էր ավելի քան 5 հազար մարդ, կար ավելի քան 500 տուն, գործում էր հյուրատուն, Տոմսկի ուղղափառ թեմի 4 եկեղեցի։ Գործում էին ոչ մեծ գործարաններ. ճարպահալ, երկու կաշվի, գարեջրագործական, 5 աղյուսի։ Գետով քաղաք էին տանվում գործվացքային ապրանքներ, աղ, ձավար և այլն ։
Առաջին համաշխարհային պատերազմի ժամանակ Աչինսկում ստեղծվել է ճամբար ռազմագերիների համար։ 1915-1916 թվականների ձմռանը ճամբարում պահվում էր 2750 ռազմագերի ։
1990 թվականին Աչինսկը ներառվել է Ռուսաստանի` համառուսաստանյան նշանակության պատմական և մշակութային արժեք ունեցող քաղաքների պաշտոնական ցանկի մեջ։
Դրոշ
Աչինսկի դրոշը կարմիր ուղղանկյունաձև պաստառ է, չափերը՝ 2:3։ Դրոշի վրա թեքությամբ պատկերված է սպիտակ նետաման՝ լի նետերով, և դեղին աղեղ։ Դրոշի տեսքը նույնությամբ կրկնում է զինանշանին։
Զինանշան
Աչինսկի պատմական զինանշանը հաստատվել է 1785 թվականին, երբ քաղաքն ընդգրկվեց Տոբոլսկյան փոխարքայության մեջ։ Զինանշանի նկարագիրը հետևյալն է․ «Վահանի վերին մասում Տոբոլսկի զինանշանն է, ներքևում՝ աղեղ ու նետեր, ի նշան այն բանի որ այս շրջանում ապրող Սիբիրի նախկին բնակիչներն օգտագործում էին այս գործիքները»։ Զինանշանը խորհրդանշում է Տոբոլսկյան նահանգին պատկանելությունը։
Ժամանակի ընթացքում փոխվել են վարչատարածքային կազմավորումների սսահմանները, և քաղաքի կառավարությունը հանդես է եկել զինանշանը փոխելու նախաձեռնությամբ, նրան աջակցել է Հերալդյան խորհուրդը։ Նոր տարբերակում պահպանվել է միայն աղեղի պատկերը, քանի որ քաղաքի ձևավորման ժամանակաշրջանը կապված էր պետական սահմանների պաշտպանության, պահպանման ու գոյատևման հետ։ Աչինսկի ներկայիս զինանշանը ստեղծվել է պատմական զինանշանի հիման վրա։ Քաղաքի նոր զինանշանը ընդունվել է քաղաքային խորհրդի նիստում։ Իր նոր ծննդյան տարեդարձը Աչինսսկը նշել է 2006 թվականի հունիսի 18-ին նոր զինանշանի հետ միասին։
Շարժական կապ
Աչինսկում գործում են բջջային կապի 4 օպերատոր- Tele2, Билайн, МТС, МегаФон. 2009 թվականից քաղաքում աշխատում է երրորդ սերնդի Wellcom ապրանքանիշի IMT-MC 450 և EV-DO ցանցը։ 2010 թվականից քաղաքում բացվել է 3G ցանցը («Билайн», «Мегафон», «МТС» օպերատորներ)։ 2012 թվականից «ЕТК» ապրանքանիշը դադարեց գույություն ունենալ։ 2014 թվականից քաղաքում սկսում է իր աշխատանքը հինգերորդ դաշնային  Yota օպերատորը, որը քաղաքում բացեց  4G LTE ցանցը։
Անդրանիկ Հարությունյան (դերասան)
Անդրանիկ Հարությունյան (1982 մարտի 8, Երևան, Հայկական ԽՍՀ, ԽՍՀՄ), հայ դերասան։
Ծանոթագրություններ
Կատեգորիա:Հայ դերասաններ Կատեգորիա:1982 ծնունդներ Կատեգորիա:Մարտի 8 ծնունդներ
Նովսկա
Նովսկա (Novska), քաղաք Խորվաթիայի կենտրոնական մասում։ Սասիցկո-Մոսլավինի ժուպանության չորրորդ խոշորագույն քաղաքն է` Սիսակ, Պետրինյա և Կուտինա քաղաքներից հետո։ Բնակչությունը կազմում է 7 028 մարդ (2001) ։
Ընդհանուր տեղեկություններ
Նովսկան գտնվում է Զագրեբից հարավ-արևելք (հեռավորությունը մայրաքաղաքից 85 կմ է)։ 20 կմ դեպի հյուսիս-արևմուտք գտնվում է Կուտինա քաղաքը, 25 կմ դեպի հյուսիս-արևելք՝ Պակրաց քաղաքը, 40 կմ արևելք՝ Նովա-Գրադիշկա քաղաքը։
Նովսկայով է անցնում Զագրեբ-Սլավոնսկի-Բրոդ-Բելգրադ ավտոմոբիլային և երկաթուղային մայրուղին։
Պատմություն
Նովսկան առաջին անգամ հիշատակվել է 1334 թվականին, սակայն մինչև 19-րդ դարը եղել է փոքր գյուղ։ Նովսկան երկաթուղու շինարարությունից հետո դարձել է տրանսպորտային հանգույց։ 20-րդ դարում քաղաքում կառուցվել են արդյունաբերական մի քանի ձեռնարկություններ։
Տեսարժան վայրեր
Սուրբ Լուկա եկեղեցի - կառուցվել է 1757 թվականին։
Արտաքին հղումներ և աղբյուրներ
Կատեգորիա:Խորվաթիայի քաղաքներ
Անի Բայաթյան
Անի Բայաթյան, հայ դերասանուհի և հաղորդավարուհի։
Կենսագրություն
2002 թվականին ավարտել է Երևանի թատրոնի և կինոյի պետական ինստիտուտը` թատրոնի և կինոյի դերասանի որակավորմամբ։ 2000 թվականից աշխատում է «Արձագանք» ռադիոկայանում՝ որպես լրագրողուհի-հաղորդավարուհի, 2001 թվականից՝ Երևանի Պատանի հանդիսատեսի թատրոնում՝ որպես դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Հայ հաղորդավարներ
Տելեկինեզ
Տելեկինեզ կամ Փսիխոկինեզ (հոգի, սիրտ, շնչառություն), տերմին, որը հոգեբանության մեջ ընդունված է որպես մարդու կարողությունները միայն մտքի կիրառությամբ ֆիզիկական մարմինների վրա ազդելու հատկություն։ Տելեկինեզ տերմինը առաջին անգամ օգտագործել է 1890 թվականին ռուս հետազոտող Ա. Ն. Ակսակոբը, ով զբաղվում էր ոչ նորմալ երևույթների ուսումնասիրությամբ ։ «Փսիխոկինեզ» տերմինի հեղինակը ամերիկացի հեղինակ և հրատարակող Հենրի Հոլտն է, տերմինը լայն ճանաչում գտավ ամերիկյան պարահոգեբան Ջ. Ռայնի գործածումից հետո՝ 1934 թվականին։ Այն նաև գործածվում է որպես «հեռավոր ազդեցություն», «հեռավոր ազդեցությունը մտքով», «ուղիղ գիտակցված ազդեցություն», «միտք, իր կառավարող»։ Տերմինը տելե և պսխիկինեզը ընդունված են որպես հոմանիշներ, սակայն փսիխոկինեզը ավելի ընդհանուր տերմին է, միացնում է բոլոր (մակրո, և միկրո) երևույթները, այս կամ այն կերպ կապված է մարմնի վրա մտքի ազդեցությանը, ավելի ընդգրկուն է իմաստային առումով։ Տելեկինեզ, պիրո և կրիոկինեզ, աերո և գիդրոկինեզ, բիոբժշկություն, տելեպարտացիա, «մտքագիտություն»։ Ֆիզիկոս Էրիկ Դեյվսը տելեկինեզը նկարագրում է, որպես «փսիխոկենեզի հատուկ դեպք»։ Տելեկինեզի գոյության կողմնակիցները պնդում են, որ այդ երևույթը հայտնի է հին ժամանակներից և հիշվում է Աստվածաշնչում, մասնավորապես՝ Գործք Առաքելոցում, պսիխոկինեզի էլեմենտներն այնուհանդերձ կարող էին լինել անեծք, կախարդանք, եղանակի գուշակություն, «աչքով տալ»։ Ենթադրվում է, որ փսիխոկինեզի մասսայական դեպքեր են նաև հոգեկանչական սեանսները, երբ մեդիումների ներկայության դեպքում մարդիկ հետևվում են լեոիտացիայի և դեմատիրիզացիայի երևույթին։ 19-րդ դարում հայտնվում էին այսպես կոչված լիցքավորված մեդիումներ (electric people), որոնք, եթե հավատանք վկաներին, ստիպում էին մետաղական պարագաներին կպչել կաշվին, իսկ հայացքի ուժգնությունից գդալները ծռվում էին և այլն։ 20-րդ դարի սկզբին մեծ հայտնություն էր մեդիում Ռուդի Շնայդերը, ով ականատեսների կողմից ընկալվում էր որպես առանձնահատուկ շնորհներով օժտված մարդ։
Արտաքին հղումներ
Կատեգորիա:Հոգեբանական հասկացություններ Կատեգորիա:Մոգություն Կատեգորիա:Պարապսիխոլոգիա
Միխայիլ Գարուսկի
Միխայիլ Գարուսկի (Михаил Петрович Гарусский, ), Խորհրդային Բանակի գեներալ-մայոր, Քաղաքացիական պատերազմի մասնակից, ՌՍՖՍՀ Կարմիր դրոշի եռակի շքանշանակիր (1919, 1921, 1922)։
Կենսագրություն
Միխայիլ Գարուսկին ծնվել է 1894 թվականին գյուղացու ընտանիքում։ Ծառայել է ցարական բանակում, մասնակցել է Առաջին համաշխարհային պատերազմին, ծառայությամբ հասել է ավագ ունտեր-սպայի աստիճանի։ 1918 թվականին Գարուսկին ծառայության է անցել Բանվորա-գյուղացիական Կարմիր բանակում։ Մասնակցել է Քաղաքացիական պատերազմի մարտերին, լինելով վաշտի, 94-րդ հրաձգային գնդի գումարտակի հրամանատար, 95-րդ հրաձգային գնդի հրամանատարի տեղակալ ։ Բազմիցս աչքի է ընկել մարտերում, այդ թվում Պետրոգրադի գավառի Բորովսկի գյուղի շրջանում թշնամու զրահագնացքի գրոհի ետ մղման ժամանակ ։ Հանրապետության Հեղափոխական Ռազմական Խորհրդի № 288 հրամանով 1919 թվականին վաշտի հրամանատար Միխայիլ Գարուսկին պարգևատրվել է ՌՍՖՍՀ Կարմիր Դրոշի առաջին շքանշանով ։ Երկրորդ անգամ աչքի է ընկել Նեստերովիչի գյուղի շրջանում տեղի ունեցած մարտերի ժամանակ, որի ընթացքում վիրավորվել է, բայց շարունակել է մարտնչել ։ Հանրապետության Հեղափոխական Ռազմական Խորհրդի № 57 հրամանով 1921 թվականին գումարտակի հրամանատար Միխայիլ Գարուսկին երկրորդ անգամ պարգևատրվել է ՌՍՖՍՀ Կարմիր Դրոշի շքանշանով ։ Երրորդ անգամ աչքի է ընկել Կրոնշտադտի ապստամբության ճնշման ժամանակ ։ Հանրապետության Հեղափոխական Ռազմական Խորհրդի № 65 հրամանով 1922 թվականին գնդի հրամանատարի տեղակալ Միխայիլ Գարուսկին պարգևատրվում է ՌՍՖՍՀ Կարմիր Դրոշի երրորդ շքանշանով ։ Քաղաքացիական պատերազմի ավարտից հետո Գարուսկին շարունակել է ծառայությունը Բանվորա-Գյուղացիական Կարմիր Բանակում։ 1940 թվականի մարտից եղել է Ռյազանյան ռազմական հետևակային ուսումնարանի պետը` (այժմ` Ռյազանյան բարձրագույն օդա-դեսանտային հրամանատարական ուսումնարան) ղեկավարելով այն մինչև 1946 թվականի մայիս ։ Զորացրվել է պահեստազորի գեներալ-մայորի կոչումով։ Ապրել է Մոսկվայում։
Մահ
Մահացել է 1962 թվականին, թաղված է Մոսկվայի Պրեոբրաժենյան գերեզմանատանը ։
Պարգևներ
Պարգևատրվել է Լենինի երկու, Կարմիր դրոշի հինգ շքանշաններով և այլ մեդալներով։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ
Կրուի (Էնայի գավառ)
Կրուի (Crouy), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնան։ Մտնում է Սուասոն-1 կանտոնի կազմի մեջ։ Համայնքի շրջանն է համարվում Սուասոնը։
Համայնքի INSEE ծածկագիրն է 02243։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 2716 մարդ։
Տնտեսություն
2010 թվականին 1733 մարդկանցից (15—64 տարեկան) 1209-ը եղել են առավել ակտիվ տնտեսվարողներ, 524-ը եղել են համեմատաբար ոչ ակտիվ (ակտիվության ցուցանիշը կազմել է 69,8 %, 1999 թվականին կազմել է 68,1 %)։ 1209 ակտիվ մարդկանցից 1060-ը աշխատել են տարբեր ձեռնարկություններում (545 տղամարդ և 515 կին), անաշխատունակների թիվը կազմում է 149 (81 տղամարդ և 68 կին)։ 524 ոչ ակտիվ մարդկանցից 141-ը եղել են կամ աշակերտ կամ էլ ուսանող, 199-ը եղել են թոշակառու, 184-ը եղել են ոչ ակտիվ այլ պատճառներով ։
Ծանոթագրություններ
Կատեգորիա:Էնա դեպարտամենտի կանտոններ
Ռոստրա (ամբիոն)
Ռոստրա (Rostri, նավի քիթ), ընդարձակ հարթակ Հռոմում հանրապետության և կայսրության ժամանակաշրջանում ։ Ճարտասանները կանգնում էին ռոստրայի վրա, դեմքով դեպի կոմիցիումի հյուսիսային կողմն ու ճառ էին արտասանում։ Հաճախ դա վերաբերվում է ամբիոններին կամ տրիբունաներին, որոնց առաջին տարբերակները թվագրվում են Հռոմի թագավորության ժամանակաշրջանին, ինչպիսին օրինակ Վուլկանալն էր ։ Տրիբունան ստացել է ռոստրա անվանումը, քանի որ զարդարված է եղել թշնամու նավերի քթերով, որոնք բերվել էին Ք․ ա․ 338 թվականին Անցիումում տարած հաղթանակի ժամանակ (Ք․ ա․ 340-338 թթ) ։
Ռոստրա Վետերա
Առաջին ռոստրաներն ունեին փայտից պատրաստված սովորական հարթակ, որը նման էր հռոմեական տրիբունային ։ Ռոստրայի առաջին օրինակը Ռոստրա Վետերան էր, որն իրենից ներկայացնում էր առանձին շինություն Կոմիցիումում։ Կառուցվել է Մ․ թ․ ա․ 500 թվականին։ Հին ռոստրայի մնացորդները տուֆից աստիճանների հետ միասին պեղել են հնագետները ։ Այն ունեցել է ամֆիթատրոնի պես կոր ձև, սյուների վրա կառուցված հարթակ, որի վրա կարելի էր բարձրանալ կողմնային աստիճաններով։ Ք․ ա․ 44 թվականին Հուլիոս Կեսարը Հռոմի ֆորումի վերակառուցման ժամանակ վերացրել է Ռոստրա Վետերան ։ Ֆորումի կենտրոնական առանցքում կառուցել է նոր ամբիոն, որը նշվում էր որպես Ռոստրա Նովա կամ Կեսարյան Ռոստրա։ Վերջինս անավարտ է մնացել Կեսարի մահվան պատճառով, և դրա կառուցումը ավարտին է հասցրել Օգոստոսը՝ ընդլայնելով այն և ուղղանկյուն դարձներով առջևի մասը։ Այս ռոստրայի հետքերը կարելի է տեսնել առ այսօր։
Ք․ ա․ 29 թվականին Օգոստոսն ավարտին է հասցնում Կեսարի տաճարի կառուցումը, որի բարձրադիր հիմքը ներառում էր մեկ այլ ռոստրա։ Այն գտնվում էր Կեսարյան Ռոստրայի դեմ դիմաց և զարդարված էր Ակտիումի ծովամարտից բերված նավաքթերով։
Արտաքին հղումներ
Կատեգորիա:Հին Հռոմ Կատեգորիա:Հին Հռոմի ճարտարապետություն
Պերիստիլ
Կատեգորիա:Հին Հռոմի ճարտարապետություն
Զինաիդա Բրումբերգ
Զինաիդա Բրումբերգ (Зинаида Семёновна Брумберг, )՝ խորհրդային ռեժիսոր և մուլտիպլիկացիոն ֆիլմերի նկարիչ, կինոդրամատուրգ, ՌՍՖՍՀ վաստակավոր արտիստ (1968)։
Բրումբերգ քույրերից կրտսերը. այս the rrfreստեղծագործական տանդեմն ստեղծել է խորհրդային մուլտիպլիկացիայի կանոնները։
Կենսագրություն
Ծնվել է 1900 թվականի օգոստոսի 2-ին, իր քրոջ՝ Վալենտինայի ծննդյան օրը, երբ վերջինս դարձել է մեկ տարեկան։
1925 թվականին Վխուտեմասն ավարտելուց հետո մասնակցել է խորհրդային առաջին մուլտֆիլմերիի ստեղծմանը («Չինաստանը կրակի մեջ»)։ Մուլտիպլիկացիայում աշխատանքն սկսել է որպես նկարիչ մուլտիպլիկատոր, այնուհետև անցել է ռեժիսորական աշխատանքների ։ Վալենտինա Բրումբերգի հետ ստեղծել է «Կարմիր գլխարկը», «Կոշկավոր կատուն», «Կորցրած պատվոգիր», «Երեք հաստլիկներ» և շատ այլ մուլտֆիլմեր։
Նրա ամենահայտնի աշխատանքներից է «Ֆեդյա Զայցև» մուլտֆիլմը (1949), որտեղ կեղծ իրական, կեղծ մասշտաբային կերպարների մոտ նշանակալի տեղ է գրավում պարզունակ «ձողամարդուկը», որին դպրոցի պատի վրա նկարել է պիոներ Ֆեդյան։ Վաթսունական թվականների սկզբին Բրումբերգ քույրերն այդ մարդուկի օգնությամբ խախտում են խորհրդային մուլտիպլիկացիայում սահմանված օրինաչափությունը, որի սահմանման մեջ իրենք ևս մասնակցություն ունեին։
Արտաքին հղումներ
Կատեգորիա:ՌԽՖՍՀ արվեստի վաստակավոր գործիչներ Կատեգորիա:ՌԽՖՍՀ վաստակավոր արտիստներ Կատեգորիա:Խորհրդային կինոռեժիսորներ Կատեգորիա:Խորհրդային սցենարիստներ Կատեգորիա:Խորհրդային մուլտիպլիկատորներ
Լայալ Աբբուդ
Լայալ Աբբուդ (ليال عبود, ), լիբանանյան փոփ-երգչուհի, առաջիկա դերասանուհի , պարող եւ մուսուլման բարերար ;թե ով է հաղթել 2017 մշակութային մրցանակ գեղարվեստական ստեղծագործությունը - Լիբանանի Մշակույթի Նախարարության. երգում արաբական տարբեր բարբառներով։
Վաղ կյանք
ծնվել է մայիսի 15-ին 1982 թ. Kanisah գյուղը անվադողերով շրջան, Հարավային Мухафаза է շիա իսլադավան ընտանիքում, նրա հայրը անունով Մունիր եւ մայրը Մարիամ. նա 9 եղբայրների և քույրերի, երեք եղբայր եւ վեց քրոջը։ Ավարտից հետո աստիճանի մագիստրոսի անգլիական գրականության և թարգմանության, սկսել է երաժշտական կարիերան։ Նա առաջին անգամ հայտնվել է սերիալում "Ստուդիա Էլ-fan" 2001 թվականին։
Արտաքին հղումներ
Կատեգորիա:Լիբանանցի երգչուհիներ Կատեգորիա:Լիբանանցի կին արվեստագետներ Կատեգորիա:21-րդ դարի կին արվեստագետներ Կատեգորիա:21-րդ դարի երգչուհիներ Կատեգորիա:Լիբանանցի բանաստեղծուհիներ
Անի Երանյան
Անի Երանյան, հայ դերասանուհի, հաղորդավարուհի և երգչուհի։
Կենսագրություն
Ծնվել է 1991թ. փետրվարի 4-ին, Երևանում։ 2006 թվականին ավարտել է Երևանի թիվ 44 միջնակարգ դպրոցը և ընդունվել է Երևանի թատրոնի և կինոյի պետական ինստիտուտի դերասանական բաժինը։ Մասնակցել է մի շարք մրցույթների, մեծ մասամբ գեղեցկության։ 2010-2013 թվականները «Հայաստանի հանրային» հեռուստաընկերության և «Սիգմա TV» ընկերության, վարել է «Թոփ 10» և «Թեժ տասնյակ» հաղորդումները։
Արտաքին հղումներ
Կատեգորիա:Հայ դերասաններ Կատեգորիա:1991 ծնունդներ Կատեգորիա:Փետրվարի 4 ծնունդներ Կատեգորիա:Հայ հաղորդավարներ
Սասեն
Սասեն (, fan, sasaengpaen), կորեական նորաբանություն, որը բնութագրում է քեյ փոփ արտիստների երկրպագուներին, հատկապես իրենց կուռքերին ֆանատիկորեն սիրողներին, որոնք պատրաստ են որոշ դեպքերում խախտել օրենքը «հանուն նրանց» ։ Կորեացի պաշտոնյաները ընդունել են այս խնդրի յուրահատկությունը, ինչպես նաև հայտնել են իրենց մտահոգությունը ։ Չնայած այս տերմինը կարելի է նաև անվանել պարզապես շատ մեծ խանդավառություն որոշ կատարողների հանդեպ, հենց ագրեսիվությունը և կուռքի կյանքը լարվածորեն հետևելու փորձերը համարվում են սասենների բնորոշ ։ Սասեններին բացասաբար են ընդունվում քեյ փոփ կատարողների կողմից, օրինակ՝ հայտնի է մի դեպք, երբ JYJ խմբի անդամ Կիմ Ջե Ջունգը հարվածել է սասեն երկրպագուին, մեղադրելով նրան անձնական կյանք ներխուժելու մեջ, որից հետո նա հայց է ներկայացրել նրա դեմ՝ նրա խոսակցությունները անօրինական ձայնագրելու համար ։
Պատճառներ և ապրելակերպ
Ըստ կորեական «Չունան իլբո» (중앙일보) հրատարակության հայտարարության, քեյ փոփի երկրպագուներից մեկը, Լի Ջի Սուն անունով, վատնել է մոտ 1 միլիոն վոն (մոտ 900 դոլար)՝ իր կուռքին ամեն օր հետևելու համար՝ հաճախ օգտագործելով տաքսիստների «հատուկ սասեն» ծառայություններից։ Որպեսզի վճարի այդ ծախսերի համար, նա պարբերաբար աշխատում է խանութում և գրում է ծնողներին, որ սովորում է մասնավոր դպրոցում, որպեսզի նրանցից գումար ստանա։ Նրա խոսքերով, որոշ աղջիկներ նույնիսկ մարմնավաճառությամբ են զբաղվում, որպեսզի գումար աշխատեն իրենց կուռքերին հետևելու հնարավորության համար ։
Հայտնի դեպքեր
Մամլո ասուլիսներից մեկի ժամանակ JYJ խմբի անդամները հաստատել են նման հետապնդման դեպքը, ինչպես նաև իրենց անձնական կյանքը միջամտելու փորձերը։ Երգիչների խոսքերով, եղել են իրենց տուն ներթափանցելու պարբերաբար կրկնվող դեպքեր, որի ընթացքում լուսանկարել են տարածքը և գողացել են անձնական իրեր ։ Խմբի անդամները նման դեպքի հետ բախվել էին դեռևս 2003 թվականին, երբ թողարկվել է իրենց նախկին խմբի դեբյուտային ալբոմը։ Խմբի անդամներից մեկի՝ Փաք Յու Չխոնի տան մոտակայքում երկրպագուները տեղադրել էին մի շարք թաքնված տեսախցիկներ ։
Անհատական վնասվածքներ
Կորեական մի քանի ամսագրերի տվյալների համաձայն, մի 40 ամյա կին գրեթե կուրացել է, այն բանից հետո, երբ մի շնչով դիտել է սիրելի կուռքի մասնակցությամբ դորաման, ընդամենը երեք օրում՝ քնելով միայն երկու ժամ։ Նա նկատել է, որ տեսողությունը սկսել է միանգամից վատանալ և դիմել է բժիշկներին, որտեղ նրան ախտորոշել են «վնասված գլաուկոմա»։ Բժիշկի խոսքերով, իր քսան տարվա աշխատանքային գործունեության ընթացքում նա առաջին անգամ է տեսել հիվանդի, որը իրեն հասցրել է գլաուկոմայի դորամայի պատճառով ։
Նկարագրելով B2ST խմբի առաջին ելույթը Բեռլինում, գերմանական ԶԼՄ-ները ուշադրություն են դարձրել այն բանին, որ մի շարք երկրպագուներ, հաշվի չառնելով ցուրտ եղանակը, քնել են փողոցում, որպեսզի տեսնեն իրենց կուռքերին, իսկ մի երկրպագու, ցրտից դողալով, խոստովանել է, որ սպասել է այս համերգին «մի ամբողջ տարի»
Super Junior խմբի Սինգապուրում ունեցած շրջագայության ժամանակ, սասեն երկրպագուների մոտ ութ ավտոմեքենա փորձել է հետևել տղաների մեքենային։ Խմբի ներկայացուցիչը պատմել է երկրպագուներին որ, «երգիչները սկսել են անհանգստանալ, երբ այդ մեքենաները մոտեցել են նրանց։ Բայց վերջ ի վերջո, երկրպագուների մեքենաներից մեկը հարվածել է մեկ այլ մեքենայի, և այն հանգեցրել է վթարի մյուսների հետ» ։
Սա առաջին դեպքը չէ, երբ երկրպագուները, փորձելով հետապնդել կուռքերին իրենց մեքենաներով, դառնում են ճանապարհային պատահարների պատճառ՝ արագությունը գերազանցելու պատճառով ։
Արտաքին հղումներ
Կատեգորիա:Ֆանդոմ Կատեգորիա:Սլենգ Կատեգորիա:Քեյ փոփ
Սունիլ Դատ
Սունիլ Դատ (հինդի` सुनील दत्त, իրական անունը` Բալռաջ Դատ, ծնվ. 1929 թ. ըստ այլ աղբյուրների՝ 1930 թ. հունիսի 6, Ջելամ, Բրիտանական Հնդկաստան - մահ. 2005 թ. մայիսի 25, Մումբայ, Հնդկաստան), հնդիկ դերասան, ռեժիսոր, պրոդյուսեր և քաղաքական գործիչ։ 1984 թվականից Հնդկաստանի Ազգային Կոնգրես կուսակցության կողմից ընտրվել է Հնդկաստանի խորհրդարանի անդամ, 2004-2005 թվականներին՝ Հնդկաստանի երիտասարդության և սպորտի գործերով նախարարն էր։ Արժանացել է Filmfare Awards մրցանակի՝ տղամարդու լավագույն դերի համար, ինչպես նաև Հնդկաստանի կառավարական Պադմա Շրի պարգևին։
Կենսագրություն
Սունիլ Դատը ծնվել է ներկայիս Պակիստանի Փենջաբ նահանգում։ Երբ հինգ տարեկան էր՝ հայրը մահացել է։ Շուտով նրանց ընտանիքը տեղափոխվել է Հարյանա նահանգի Ջամնա գետի ափին գտնվող Մանդոլի գյուղը։ Երիտասարդ տարիքում Սունիլ Դատը ինքնուրույն մեկնել է Բոմբեյ և ընդունվել Ջայ Հինդ քոլեջը, միաժամանակ աշխատանքի է անցել Radio Ceylon ռադիոկայանում, որը հնագույնն է Ասիայում։
Սունիլ Դատի այլ աշխատանքներից են «Տեսակցություն» (1967 թ.), «Մտերիմ ընկերները» (1969 թ.), «Երկիր և երկինք» (1972 թ.), «Ռեշման և Շերան» (1972 թ.), «Իմ անունը Գիտա է» (1974 թ.), «Կոբրա» (1976 թ.), «Գեղեցիկ կյանք» (1980 թ.), «Ռոկի» (1981 թ.), «Հայրենիքի պաշտպանները» (1987 թ.), «Չգրված օրենք» (1992 թ.) և այլ ֆիլմեր։
Անձնական կյանքը
Սունիլ Դատը մահացել է 2005 թվականի մայիսի 25-ին Մումբայում՝ սրտի նոպայից։
Մասնակի ֆիլմագրությունը
Դերասան
Ռեժիսոր և պրոդյուսեր
Ծանոթագրություններ
Կատեգորիա:Հնդիկ դերասաններ Կատեգորիա:Հնդիկ ռեժիսորներ Կատեգորիա:Հնդիկ կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:Հնդիկ պրոդյուսերներ Կատեգորիա:Հնդկաստանի քաղաքական գործիչներ Կատեգորիա:Հնդիկ կինոդերասաններ Կատեգորիա:Գինեսի գրքի ռեկորդակիրներ Կատեգորիա:Սրտամկանի ինֆարկտից մահացածներ
Բաց բանտ
Բաց բանտ (Open prison), բանտ, որտեղ կալանավորները բանտախցերը բաց են՝ առանց փականքի տակ լինելու, ինչի հետ միասին կալանավորներին վստահված է կատարել իրենց դատավճիռները հսկողության և տարածքի պաշտպանության նվազագույն մակարդակի պայմաններում։ Պատժի իրականացման ժամկետի ընթացքում կալանավորներին կարող է թույլատրվել տեղավորվել աշխատանքի։
Միացյալ Թագավորությունում, բաց բանտերը հաճախ հանդիսանում են փակ բանտերից տեղափոխված կալանավորների վերականգնման ծրագրի մաս ։ Բաց բանտերը կարող են լինել «ուսումնական բանտեր»՝ հանրության համար ցածր մակարդակի վտանգ ներկայացնող կալանավորների համար։
Իռլանդիայի Հանրապետությունում գոյություն ունի երկու բաց բանտ, ինչպես նաև «կիսաբաց» ուսումնական բանտ Դուբլինում։
Հասարակության և քաղաքականության որոշ ներկայացուցիչներ հաճախ քննադատում են բաց բանտի գաղափարը ։ Սակայն կալանավորները բաց բանտերում չեն վայելում բացարձակ ազատություն և կարող են լքել տարածքը միայն հստակ նպատակով, օրինակ, արտաքին աշխատանքի համար ։ Բաց բանտերից ելքի ռեժիմի վերաբերյալ Իռլանդիայում եղել են որոշ տարաձայնություններ ։
Ծանոթագրություններ
Կատեգորիա:Բանտեր Կատեգորիա:Բանտարկություն
Կրուտ սյուր Մառն
Կրուտ սյուր Մառն (Crouttes-sur-Marne), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Էսոմ սյուր Մարն կանտոնի կազմի մեջ։ Համայնքի շրջանն է համարվում Շատո Տիերին։
Համայնքի INSEE ծածկագիրն է 02242։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 645 մարդ։
Տնտեսություն
2010 թվականին 435 մարդկանցից (15—64 տարեկան) 354-ը եղել են առավել ակտիվ տնտեսվարողներ, 81-ը եղել են համեմատաբար ոչ ակտիվ (ակտիվության ցուցանիշը կազմել է 81,4 %, 1999 թվականին կազմել է 78,0 %)։ 354 ակտիվ մարդկանցից 321-ը աշխատել են տարբեր ձեռնարկություններում (171 տղամարդ և 150 կին), անաշխատունակների թիվը կազմում է 33 (20 տղամարդ և 13 կին)։ 81 ոչ ակտիվ մարդկանցից 32-ը եղել են կամ աշակերտ կամ էլ ուսանող, 23-ը եղել են թոշակառու, 26-ը եղել են ոչ ակտիվ այլ պատճառներով ։
Բուխհոֆեն
Բուխհոֆեն (Buchhofen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 917 մարդ է (2010 թվականի դեկտեմբերի 31–ի տվյալներով) ։ Զբաղեցնում է 15,71 կմ² տարածք։ Պաշտոնական կոդ՝ 09 2 71 118։
Արտաքին հղումներ
Կատեգորիա:Գերմանիայի բնակավայրեր
Համայի գավառ
Համայի գավառ (منطقة حماة) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Համայի գավառը բաժանված է 4 շրջանների.
Ծանոթագրություններ
Կատեգորիա:Համայի գավառ
Վիկտոր Պոլեշչուկ
Վիկտոր Պոլեշչուկ (Виктор Васильевич Полещук, ), ռուս բանաստեղծ, թարգմանիչ։
Կենսագրություն
Ավարտել է Մոսկվայի գրականության ինստիտուտը։ Ապրել է Դուշանբեում, աշխատել որպես «Պամիր» ամսագրի պատասխանատու քարտուղար։ Տաջիկստանում բռնկված քաղաքացիական պատերազմի հետևանքով ստիպված էր վերաբնակվել Կրասնոդարի երկրամասում, որտեղ և ապրում է հիմա (քաղաք Գուլկևիչի)։ Սեփական բանաստեղծություններին զուգահեռ թարգմանություններ է հրապարակել պարսկական, տաջիկական, ռումինական, ուկրաինական և այլ գրականություններից։
Վերլիբռի մոսկովյան փառատոների և «Իքս ժամանակ» (1998) ժողովածուի մասնակից է ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուս թարգմանիչներ
Շիմոն Կատաշեկ
Կենսագրություն
1910-1914 թվականներին Շիմոն Կատաշեկը դաշնամուր նվագել է սովորել Վարշավայի կոնսերվատորիայում, սակայն չի ավարտել լրիվ դասընթացը։ Սովորելու ընթացքում ծանոթացել է Զիգմունտ Կարասինսկու հետ։ Նրանք կազմել են դուետ, որն սկզբում ելույթ էր ունենում Վարշավայի կինոթատրոններում, ապա համերգներ է տվել Բեռլինում և Փարիզում ։
Առաջին համաշխարհային պատերազմի ժամանակ որպես կամավոր ընդունվել է լեհական ռազմական կազմակերպություն, ապա Լեհական Լեգեոններ։ Փոքր տարիքի պատճառով 1915 թվականին հեռացվել է բանակից։ Սկսել է փող վաստակել որպես պարերեկույթի դաշնակահար։ 1915 թվականի ապրիլին գերմանացիների կողմից Վարշավայի գրավումից հետո աշխատել է որպես ռեստորանային երաժիշտ։ Պատերազմի ավարտից հետո որպես երաժիշտ աշխատել է Վարշավայի քաղաքային նվագախմբում, ապա մասնակցել է 1920-1921 թվականների լեհ-խորհրդային պատերազմի մարտերին։ Պատերազմի ավարտից հետո աշխատանք գտնելու նպատակով մեկնել է Ազատ քաղաք Դանցիգ, ապա Բեռլին, որտեղից շատ կարճ ժամանակ հետո վերադարձել է Լեհաստան ։
1922 թվականին Շիմոն Կատաշեկն սկսել է ելույթ ունենալ Վարշավայի «Զենյանսկա» կաբարե սրճարանում։ Նույն թվականի նոյեմբերի 29-ին սկսել է Զիգմունք Կարասինսկու ջազային կվինտետի կազմում ելույթ ունենալ «Օազիս»։ 1924 թվականի կեսերին այդ կվինտետի հետ թողարկել է առաջին սկավառակները «Syrenie Record» հրատարակությունում։ Այդ նույն ժամանակ նա թողարկել է իր առաջին ինքնուրույն ստեղծագործությունները։ Նախապես խումբը նվագում էր դանսինգներում Սիրենա թատրոնում, ապա «Jazz d’Or» անունով ելույթ է ունեցել դիքսիլենդներում Վարշավայի «Морское Око», «Весёлый Вечер» և «Персидский Глаз» ռեվյու թատրոններում, ինչպես նաև Վարշավայի օպերայում ։
1928 թվականին՝ Լոձի ֆիլհարմոնիայում ունեցած համերգից հետո, նվագախումբը հրավիրվել է լեհական ժամանցային երաժշտությունը ներկայացնելու Պոզնանի 1928/29 միջազգային տոնավաճոռում։ Եղել է լեհական առաջին նվագախումբը, որ պրոպագանդել է դիքսիլենդ և Չիկագոյի ջազ։ Նրանց հրավիրել են ելույթ ունենալու մասնավոր հրավերքներում, դիմակահանդեսներում, Ռաձիվիլների, Պոտոցկիների ընտանիքների տներում և այլն։ Ելույթ են ունեցել նաև դեսպանատներում և դիվանագիտական ընդունելությունների ժամանակ, կազինոներում ։
1930 թվականին Շիմոն Կատաշեկը նվագախմբի հետ միասին Վարշավայում բեմադրել է «Café George» երաժշտական, պարային-կատակերգական շոուն։ 1931 թվականին ստեղծել է մի շարք ստեղծագործություններ մենակատար Ադամ Սինսկու (Աստոնա) համար «Columbia» հրատարակության Վարշավայի մասնաճյուղի պատվերով։ Հանդես է եկել լեհական գրականությունը պրոպագանդող ռադիոհաղորդումներում։ 1934 թվականին «Lonora» հրատարակության հետ կնքված պայմանագրի համաձայն ձայնագրել է մի քանի պարային ստեղծագործություններ ։
1930-ական թվականներին Շիմոն Կատաշեկը եղել է Լեհական Հանրապետության երաժիշտների պրոֆմիության հասարակական միջնորդ բյուրոյին կից երաժշտական գործակալության տնօրենը։ Նա նաև եղել է «ZAiKS» արտիստական ընկերության ավագ անդամներից մեկը ։
1935 թվականին նվագախումբը մեկնել է մեկ տարվա համերգային շրջագայության Եվրոպայում և Մերձավոր Արևելքում։ Կատաշեկը Կարասինսկու և 12 անձանցից կազմված նվագախմբի հետ միասին մեկնել է Պաղեստին։ Մարտի սկզբից նրանք համերգներ են տվել հատուկ կազմված ծրագրով Թել Ավիվում։ Ապա ելույթ են ունեցել Եգիպտոսում, Սիրիայում, Դամասկոսում, Լիբանանում, Հնդկաստանում, Ռումինայում, Բուլղարիայում և Հունաստանում։ Համերգային շրջագայությունն արժանացել է հիացական արձագանքների համաշխարհային մամուլում։ 1936 թվականի վերջին նրանք ելույթ են ունեցել ամանորյա միջոցառմանը Զակոպանեի «Ящерице»-ում։ Դրանից հետո՝ մինչ Երկրորդ համաշխարհային պատերազմը, ելույթ են ունեցել «Tabarin» (Լոձ), «Bagatel» և «Casino de Paris» (երկուսն էլ Լվով), «Cyganeriya» (Կրակով) պարասրահներում։
1938 թվականին Կատաշեկը Վարշավայում կազմակերպել է թեթև երաժշտության Մեծ փառատոն, որին մասնակցել են լեհական տասը ամենահայտնի ջազային նվագախմբերը, ընդհանուր առմամբ՝ 80 երաժիշտներ ։
Երբ սկսվել է Երկրորդ համաշխարհային պատերազմը, Կատաշեկը Լվովում էր։ Արևմտյան Ուկրաինայի՝ Խորհրդային Միությանը միացվելուց հետո Կատաշեկը ղեկավարում էր ժամանցային ծրագիր «Imperial» ակումբում։ Երբ սկսվել է Հայրենական մեծ պատերազմը, Կատաշեկը չի կարողացել տարհանվել արևելք և վերադարձել է Վարշավա։ Այնտեղ նա ձերբակալվել է ու բանտարկվել Վարշավայի գետտոյում, որտեղ եղել է Կարգի պահպանման ծառայությանը կից նվագախմբի (կազմված է եղել 30 մարդուց) դիրիժորը ։ Երբ գետտոյի կալանավորներին սկսել են ուղարկել Բելժեց և Տրեբլինկա, Կատաշեկը փախել է Լվվո, որտեղ թաքնվել է քաղաքի «արիական» հատվածում։ Նախկինում Վարշավայի գետտոյում ծառայած ՍՍ սպաներից մեկի կողմից ճանաչվելուց հետո Շիմոն Կատաշեկը տեղափոխվել է Վարշավայի Պավյակ բանտ։ Գնդակահարվել է Պավյակի կալանավորների էկզեկուցիաներից մեկի ժամանակ ։
Երաժշտություն ֆիլմերի ու բեմադրությունների համար
Շիմոն Կատաշեկը հեղինակել է առաջին երաժշտությունը լեհական չառլստոնների, ֆոքստրոտների, շոմմի ֆոքսերի, վալս բոստոնների և սլոուֆոքսների համար ։
1931 թվականին գրել է երաժշտություն Յուլիուշ Գարդանի «Սիրտը փողոցում» (Serce na ulicy) ֆիլմի համար ։
1931 թվականին Թադեուշ Գորժինսկու հետ համահեղինակությամբ գրել է երգեր ու երաժշտություն Ալեքսանդր Ֆորդի «Փողոցի լեգեոնը» (Legion ulicy) ֆիլմի համար ։
1932 թվականին Զիգմունտ Կարասինսկու հետ համահեղինակությամբ գրել է երաժշտություն Վացլավ Սերաֆինովիչի «Վերջին արարքը» (Ostatnia eskapada) արկածային ֆիլմի համար ։
1933 թվականին Զիգմունտ Կարասինսկու հետ համահեղինակությամբ գրել է երաժշտություն լեհական առաջին երաժշտական կինոնկարի՝ Մեչիսլավ Կրավիչի և Յանուշ Վառնեցկու «Բոլորը կարող են սիրել» (Każdemu wolno kochać) օպերետի համար ։
1932 թվականին Շիմոն Կատաշեկի կողմից գրված «Czemuś o mnie zapomniał» տանգոն արժանացել է առաւին մրցանակի երաժշտական մրցույթում, որ կազմակերպվել էր «Morskie Oko» թատրոնում «Syrenę Record» ֆիրմայի ու Բեմական հեղինակների ու կոմպոզիտորների միության կողմից ։
Շիմոն Կատաշեկի երգերը կատարել են այնպիսի հայտնի արտիստներ, ինչպիսիք են՝ Ադամ Աստոնը, «Դանա» երգչախումբը, Մեչիսլավ Ֆոգը, Ադոլֆ Դիմշան, Լյուցինա Մեսալը, Նորա Նեյը, Զուլա Պոգորժելսկայան, Միրա Զիմինսկայան և այլք ։
Ֆուտբոլի Իտալիայի սուպերգավաթ 2016
Ֆուտբոլի Իտալիայի Սուպերգավաթ 2016 (Supercoppa italiana di calcio 2016), Իտալիայի Սուպերգավաթի 29-րդ խաղարկումն է, որն անցկացվել է 2016 թ. դեկտեմբերի 23-ին Կատարի մայրաքաղաք Դոհայում ։
Արտաքին հղումներ
Կատեգորիա:Ֆուտբոլի Իտալիայի Սուպերգավաթ Կատեգորիա:Յուվենտուսի հանդիպումներ Կատեգորիա:Միլանի հանդիպումներ
Կրյուպիյի
Կրյուպիյի (Crupilly), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Գյուիզ կանտոնի կազմի մեջ։ Համայնքի շրջանն է համարվում Վերվենը։
Համայնքի INSEE ծածկագիրն է 02244։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 66 մարդ։
Տնտեսություն
2010 թվականին 41 մարդկանցից (15—64 տարեկան) 27-ը եղել են առավել ակտիվ տնտեսվարողներ, 14-ը եղել են համեմատաբար ոչ ակտիվ (ակտիվության ցուցանիշը կազմել է 65,9 %, 1999 թվականին կազմել է 72,2 %)։ 27 ակտիվ մարդկանցից 25-ը աշխատել են տարբեր ձեռնարկություններում (15 տղամարդ և 10 կին), անաշխատունակների թիվը կազմում է 2 (1 տղամարդ և 1 կին)։ 14 ոչ ակտիվ մարդկանցից 3-ը եղել են կամ աշակերտ կամ էլ ուսանող, 7-ը եղել են թոշակառու, 4-ը եղել են ոչ ակտիվ այլ պատճառներով ։
Ծանոթագրություններ
Կատեգորիա:Էնա դեպարտամենտի կանտոններ
Իգոր Պոմերանցև
Իգոր Պոմերանցև (И́горь Я́ковлевич Помера́нцев, ), ռուս արձակագիր, բանաստեղծ, լրագրող։
Ծնվել է 1948 թվականին Սարատովում։ Ավարտել է Չեռնովիցի համալսարանի բանասիրության ֆակուլտետը։ 1978 թվականից տարագրությունում է։ Երկար տարիներ աշխատակցել է «Ազատություն» ռադիոկայանին։
Հրապարակել է բանաստեղծություններ, Էսսեներ։ «Urbi» ալմանախի հիմնադրած Վյազեմսկու անվան մրցանակի առաջին դափնեկիրն է ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Ռուս լրագրողներ Կատեգորիա:Բանաստեղծներ այբբենական կարգով
Ժան Արման դե Մայե-Բրեզե
Ժան Արման դե Մայե-Բրեզե (Jean Armand de Maillé), Դուքս Ֆրանզակ, Մարքիզ դե Բրեզե (հոկտեմբերի 18, 1619 — հունիսի 14, 1646), ֆրանսիական բանակի ծովակալ և Երեսնամյա պատերազմի մասնակից։
Մահացել է երիտասարդ հասակում՝ 27 տարեկանում։ Նրա մահը մեծ կորուստ է եղել Ֆրանսիայի երիտասարդական նավատորմի համար։
Կենսագրություն
Ժան Արման դե Մայե-Բրեզեն ծնվել է 1619 թվականի հոկտեմբերի 18-ին Ֆրանսիայի Միլի լը Մեուգոն փոքրիկ գյուղում։
Ունեցել է փոքր հասակ և անբարետես արտաքին, սակայն աչքի է ընկել խելահեղ քաջությամբ, կառավարչական ունակություններով և վաղ տարիքից անսովոր նավատորմավարի հատկություններով։ 1638 թվականին նա սկսել է իր զինվորական կարիերան՝ ծառայության անցնելով ռազմա-ցամաքային ուժերում։
Ժան Արմանը հատկապես աչքի է ընկել Ֆլանդրիայում։ Շնորհիվ իր ազգական կարդինալ Ռիշել Բրեզեի՝ 1639 թվականին տեղափոխվել է ծառայության Միջերկրական ծովի ֆրանսիական նավատորմում, որպես ծովապետ։ Հաջորդ տարի Բրեզեն նշանակվել է Պորտուգալիայի դեսպանորդ, սակայն որոշ ժամանակ անց ինքնակամ դուրս է եկել պաշտոնից՝ խաղաղություն չսիրելու պատճառով։ Նա կրկին նշանակվել է Միջերկրական ծովի նավատորմավար՝ ծովակալ։ Հունիսի 29-ին նրա ղեկավարած նավատորմը մի քանի օր հետապնդել է Իսպանիայի նավատորմին և պարտադրաբար ստիպել իսպանական ռազմածովային ուժերին սկսել ռազմական գործողություններ։
Բարսելոնայի մոտ տեղի ունեցած ընդհարումների արդյունքում իսպանական նավատորմը ունեցավ մեկ նավի կորուստ։ 1643 թվականի օգոստոսի 9-ին նրա ղեկավարած նավատորմը գերի է վերցրել 6 իսպանական նավեր։ Նա կարողացել է գրավել Տալամանոն, Սալինոն և Սան Ստեֆանոն։
Իսպանացիների դեմ մարտերից մեկի ժամանակ զոհվել է։ Նրա մահը ծանր կորուստ է եղել Ֆրանսիայի նավատորմի համար։
Գրականություն
Կատեգորիա:Երեսնամյա պատերազմի մասնակիցներ Կատեգորիա:Ֆրանսիացի ռազմական գործիչներ Կատեգորիա:Ֆրանսիացի ծովակալներ
Դեյվիդ Ս․ Գոյեր
Դեյվիդ Ս․ Գոյեր (ի ծնե՝ Դեյվիդ Սամուել Գոյեր, David Samuel Goyer, ), ամերիկացի սցենարիստ, ռեժիսոր, պրոդյուսեր և կոմիքսներ գրող։
Կենսագրություն և կարիերա
Ծնվել է Միչիգան նահանգի Ան Արբոր քաղաքում։ Գոյերը ազգությամբ հրեա է ։ Ավարտել է Հուրոնի ավագ դպրոցը, Հարավային Կարոլինայի համալսարանը, ինչպես նաև 1988 թվականին ավարտել է ֆիլմի և հեռուստատեսության դպրոցը։ Հարավային Կարոլինայի համալսարանում եղել է սցենարիստ Նելսոն Գիդինգի ուսանողը։ Նա հաճախակի այցելել է նրա դասախոսություններին։ Նա 1988 թվականին գրել և 1989 թվականին վաճառել է սցենար «Մահվան կարգադրություն» (1990) ֆիլմի համար ։
Գոյեչը նաև գրել է սցենարներ կինոկոմիքսների համար, որոնցից են՝ «Բժիշկ Սթրենջ», «Բեթմեն։ Սկիզբը», «Խավարի ասպետը», «Ֆլեշ» և «Բլեյդ» ֆիլմերը։
1999 թվականին Ջեյմս Ռոբինսոնի հետ մասնակցել է «Justice Society of America» կոմիքսի վերագրմանը։
2009 թվականին ստեղծեց ABC հեռուստաալիքի «FlashForward» հեռուստաալիքի սցենարը, որի վրա նա աշխատում էր Բրեմեն Բրագոյի հետ։ Հեռուստասերիալը հիմնված է Ռոբեր Սոյերի «Flashforward» վեպի վրա։
Արտաքին հղումներ
Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի գրողներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստապրոդյուսերներ
Պլանզոլ
Պլանզոլ (Planzolles), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 136 մարդ, բնակչության խտությունը` 25.14 մարդ/կմ²։ Բնակավայրը զբաղեցնում է 5.41 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 155 կմ հարավ, Պրիվա քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 26։ Ակտիվության ցուցանիշը կազմում է 65,8 %։ 50 աշխատունակ մարդկանցից աշխատել է 42 անձ (20 տղամարդ և 22 կին)։ Գործազուրկ են եղել 8 անձ (5 տղամարդ և 3 կին)։ 26 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խուրչա
Խուրչա (ხურჩა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Խուրչա գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 8 մետր բարձրության վրա։
Խուրչան շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Խուրչա հեռավորությունը կազմում է 16 կմ։
Բնակչություն
Ըստ 2014 թվականի մարդահամարի տվյալների՝ Խուրչա բնակչությունը կազմում է 535 մարդ։ Գյուղի բնակիչները վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Դեգենդորֆ
Դեգենդորֆ (Deggendorf), քաղաք Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 31 661 մարդ է (2010 թվականի դեկտեմբերի 31–ի տվյալներով) ։ Զբաղեցնում է 77,21 կմ² տարածք։ Պաշտոնական կոդ՝ 09 2 71 119։
Քաղաքը ստորաբաժանվում է 7 քաղաքային համայնքի։
Դեգենդորֆում է գտնվում Դեգենդորֆի բարձրագույն տեխնիկական դպրոցը։
Արտաքին հղումներ
Կատեգորիա:Գերմանիայի բնակավայրեր
Քրիստիանո Բիրագի
Քրիստիանո Բիրագի (Cristiano Biraghi, ), իտալացի պրոֆեսիոնալ ֆուտբոլիստ։ Ներկայումս Ֆիորենտինայից վարձավճարով հանդես է գալիս Ինտեր Միլանի և Իտալիայի ազգային հավաքականի կազմում։ Խաղում է ձախ պաշտպանի դիրքում ։
Ինտեր Միլան
Բիրագին Միլանի Ինտերի ակադեմիայի սան է ։ Իր պրոֆեսիոնալ դեբյուտը նշեց 2010 թվականի նոյեմբերի 24-ին՝ փոխարինելով Գորան Պանդևին Չեմպիոնների Լիգայի Տվենտեի դեմ խաղում ։ Ինտերի մեկնարկային կազմում առաջին և միակ հանդիպումը անցկացրեց դեկտեմբերի 7-ին՝ Չեմպիոնների Լիգայի խմբային փուլի Վերդեր Բրեմենի դեմ խաղում։ 2011 թվականի հուլիսին Բիրագին վարձավճարով տեղափոխվեց Յուվե Ստաբիա։ Իր դեբյուտը ակումբի կազմում նշեց օգոստոսի 14-ին՝ Իտալիայի գավաթի Սասուոլոյի դեմ խաղում ։ Առաջին հանդիպումը առաջնությունում անցկացրեց օգոստոսի 27-ին՝ փոխարինման մտնելով Էմպոլիի դեմ խաղում ։ Յուվե Ստաբիայի կազմում Բիրագին անցկացրեց 12 հանդիպում։
Չիտադելա
2012 թվականի ամռանը Բիրագին միացավ Սերիա B-ում հանդես եկող Չիտադելային։ Իր դեբյուտը նշեց օգոստոսի 12-ին՝ Իտալիայի գավաթի Կարարեզեի դեմ խաղում ։ 2012-13 մրցաշրջանում իտալացին անցկացրեց 36 հանդիպում՝ դառնալով 4 գոլային փոխանցման հեղինակ ։ 2013 թվականի սեպտեմբերի 2-ին Բիրագին 300․000 եվրոյի դիմաց վարձավճարով տեղափոխվեց Կատանիա  ։ Իր առաջին հանդիպումը Սերիա A-ում անցկացրեց սեպտեմբերի 15-ին՝ թիմի մեկնարկային կազմում խաղադաշտ դուրս գալով Լիվորնոյի դեմ խաղում ։ Կատանիայի կազմում Բիրագին անցկացրեց 23 հանդիպում՝ դառնալով 1 գոլային փոխանցման հեղինակ ։